– Канечне. Тое, што прыносяць, – толькі неачэсаная балванка пэўнай формы. Мая роля – зрабіць прадукт якасным у сэнсе гучання, размясціць у прасторы тое, што ў ім ужо ёсць, груба кажучы. Гукарэжысёр – пераходнае звяно паміж музыкам і слухачом, ён уплывае на характар песні, яе прасторавасць, глыбіню, пачуццёвасць, на агульнае яе ўспрыманне. Ён можа паўплываць на аранжыроўку, стварыць адметнае гучанне. Вельмі шмат тут момантаў прысутнічае, і ўсё дзеля таго, каб слухач зразумеў, што хацеў данесці выканаўца.